Abrahams sê dán of Zuma vervolg sal word | Maroela Media
Shaun Abrahams, nasionale direkteur van openbare vervolging (NDOV), sal binnekort aankondig of oudpres. Jacob Zuma strafregtelik vervolg sal word vir die 783 aanklagte van onder meer bedrog en korrupsie wat hom in die gesig staar.
Die Nasionale Vervolgingsgesag (NVG) het Maandag laat in 'n verklaring bevestig dat Abrahams by 'n besluit berus het.
Luidens die verklaring van die NVG sal Abrahams se besluit egter eers later bekend gemaak word aangesien dié liggaam en die Raad vir die Bevordering van die Suid-Afrikaanse Grondwet (Casac) 'n ooreenkoms aangegaan het. Volgens die ooreenkoms sal Abrahams vir Casac 'n kennistydperk van twee weke gee voordat hy sy aankondiging maak.
Luvuyo Mfaku, woordvoerder van die NVG, sê Casac is reeds in kennis gestel dat Abrahams 'n besluit oor Zuma se vervolging geneem het om die ooreenkoms tussen die liggame te eerbiedig. Hy sê die tweeweke-kennistydperk verval op 15 Maart.
Mfaku het Vrydag gesê Abrahams het 'n memorandum van die NDOV-vervolgingspan ontvang wat aanbevelings maak oor of Zuma vervolg moet word of nie.
Zuma het einde Januarie dokumente by die NVG ingedien oor hoekom hy nié vervolg moet word nie. Die aanvanklike sperdatum vir dié vertoë was 30 November 2017, maar Zuma is uitstel van sewe weke toegeken.
al so moeg om die man se grynslag te sien. Kan hulle nie liewer 'n foto van die natuur wys nie. Dit sal nie my siek maak nog voor die dag begin het nie
Hi Christa, Daai grynslag is van banggeit. Moenie dat dit jou pluf nie, maar ja ek stem. Iets uit die mooi natuur sal meer voldoende wees.
Ag en is hulle nou nie dramaties met die aankondiging nie. Shame!
die vraag behoort nie te wees OF HY VERVOLG GAAN WORD NIE moes eerder gewees her wanneer. maar nou ja. hy kamp nog lekker in die presidentieėle woning nkandla (Nkandla nKandla hoe hie hie) is seker te winderig vir hom. of te ver van die golfbaan.
Shaun Abrahams is net besig om tyd te mors.Sou hy besluit om zumpie NIE te vervolg nie sal Adv.Gerrie Nel die vervolging privaat doen en Abrahams WEET dit.Miskien gee hy vir zumpie tyd om hom gou oorsee te gaan vestig!Maar dit sal bevredigent wees as zumpie sy laaste dae in die tronk deurbring.